Bosnia ja Hertsegovina liitettiin osaksi Habsburgien valtakuntaa vuonna 1908.
28.6.1914 hallitsijasuvun perillinen Frans Ferdinand käy Sarajevossa.
Sen päivän tapahtumat muuttivat maailmaa.
Neuvonantaja, kuulitteko, mitä tapahtui?
Joku heitti pommin keisarilliseen autoon.
Onneksi se räjähti auton takana.
Everstiluutnantti Merizzi loukkaantui. Ei vakavasti.
Saatiinko salamurhaaja kiinni?
Hänet yritettiin lynkata.
Poliisit saivat hänet ajoissa kiinni. Teidän pitää kuulustella häntä.
Mitä? Kuka niin haluaa?
Poliisipäällikkö Fiedlerin käskystä.
Kruununperillinen on raivoissaan. Hän haluaa tietää, kuka sen takana on.
Miksi hän on noin märkä?
Hän hyppäsi Miljackaan.
Tappaakseen itsensä.
Vesi vain ei ole tarpeeksi syvää siinä.
-Mikä hänen nimensä on? -En tiedä.
Puhutteko saksaa?
Mikä nimenne on?
Hän on loukannut suunsa.
Hän yritti niellä jotain, luultavasti myrkkyä.
Osaatteko kirjoittaa?
Antakaa minulle kynä ja paperia.
Jos ette voi puhua, kirjoittakaa nimenne ja ikänne.
"Nedeljko Cabrinovic, 19."
Tohtori Sattler saa hoitaa hänet kuntoon, sitten kuulustelen häntä.
-Leo. -Hei, Herbert.
He mursivat hänen kätensä ja luultavasti kaksi kylkiluutakin.
Laitoin tikkejä haavoihin.
Hän luulee kai olevansa haavoittumaton.
Kuka?
Frans Ferdinand.
Häntä on varoitettukin.
Eilen päivällisellä. Kreivi Harrach sanoi sen olevan vaarallista.
Tiedätkö, mitä hän sanoi?
"Elämämme on aina vaarassa. Meidän pitää luottaa Jumalaan."
Jumala antoi sitten hänen olla rauhassa.
Millaista myrkkyä Cabrinovic otti?
Luultavasti syanidia. Se oli liian vanhaa ja mietoa.
-Voinko siis kuulustella häntä? -Voit.
Moniin väkijoukossa olleisiin osui pomminsirpaleita.
-Missä olit silloin? -Matkalla.
Etkö halunnut hurrata vieraille?
En usko kenenkään kaivanneen minua.
-Näemmekö tänä iltana? -Jos vain pääsen.
Olette Bosnian serbi.
He löysivät paperinne, passin.
Tulitte tänne Belgradista. Mitä teette siellä?
Haluatteko tuhota Serbian?
Meidät kaikki?
Vastatkaa, haluatteko sitä?
Loukkasitte ihmisiä hulluudellanne. Olkaa nyt tarpeeksi rohkea vastataksenne.
Kuka antoi pommin teille?
Puhuminen ei taida olla vahvin puolenne.
Suostutte mieluummin asioihin, joihin uskotte sokeasti.
Kuten te.
Anteeksi?
Keisari on hyvä. Kansa rakastaa häntä.
Ja Itävalta myös.
Niin te uskotte.
Kuka käski teitä heittämään pommin?
Joku ampui arkkiherttuaa. Ja herttuatarta.
-Milloin? -Kymmenen minuuttia sitten.
-Toinen murhayritys? -Kyllä.
Heidät vietiin Konakiin.
Suokaa anteeksi.
Anteeksi.
Herra Pfeffer?
Neiti Jeftanovic.
Mitä te täällä teette?
Etsin isääni.
Hänen piti osallistua kruununperillisen vastaanottoon.
En pääse läpi.
Kuuluiko hän saattueeseen?
En tiedä.
Annoimme automme heidän käyttöönsä vierailun ajaksi.
Kerron heti, jos kuulen jotain.
Menkää kotiin.
Poliisipäällikkö Fiedler.
Herttuatar kuoli matkalla tänne.
Hänen korkeutensa kuoli verenvuotoon pidellessään herttuatarta.
Komentaja Potiorek odottaa teitä toimistossaan 20 minuutin kuluttua.
Herbert?
Mitä sinä täällä teet?
Minun pitää täyttää ruumiit Wieniin vietäväksi.
Heidän lääkärinsä ei voi tehdä sitä.
Mitä?
Herttua ja herttuatar tulee palsamoida, jotta ruumiit säilyvät.
Viisi litraa formaliinia kaulavaltimoon riittänee.
Hänen uskonsa Jumalaan ei sitten suojellutkaan häntä.
Komentaja Potiorek odottaa teitä.
Tohtori Pfeffer. Käydään istumaan.
Ymmärrättekö, mitä tapahtui?
En. En täysin.
Hänen päälleen heitettiin pommi.
Se osui hänen käsivarteensa, kun hän suojeli vaimoaan.
Pommi räjähti Merizzin auton alla.
Kuljettaja oli valpas ja kiihdytti vauhtia.
He veivät meidät kaikki raatihuoneelle.
Meidät?
Olin autossa herttuan kanssa.
Hän oli raivoissaan siitä,
että joku kehtasi heittää häntä pommeilla.
Kruununperillinen oli siis jo raatihuoneella.
Hän oli turvassa.
Kyllä, vähän aikaa.
Mutta hän halusi välttämättä nähdä Merizzin,
joten kaikki lähtivät taas.
Mitä saatoimme tehdä?
En ymmärrä sitä.
Mitä te ette ymmärrä?
Kuka lähti taas? Mennäkseen minne?
Kaikki. Sairaalaan.
Merizziin osui sirpale ensimmäisessä iskussa.
Hänet vietiin sotilassairaalaan.
Se on kaupungin toisella puolella.
Tarkoittaako se...
Ajoivatko Heidän korkeutensa jälleen satamaan?
He eivät voineet mennä jalankaan.
Mitä sitten tapahtui?
Tuli serbi, joka ampui heti.
Hohenbergin herttuattareen osui. Tänne alas.
"Sophie, älä kuole.
Pysy elossa lasten takia", kruununperillinen huudahti.
Toinen luoti osui häntä kaulaan.
Tähän.
Hän sanoi, ettei se ollut mitään.
Sitten hän menetti tajuntansa.
Rauha hänen sielulleen.
Salamurhaaja yritti tappaa itsensä, kuten hänen toverinsa.
Mutta hän jäi kiinni.
Tämä tarkoittaa sitä, että he haluavat sotaa. Serbit.
Serbian hallitus on selvästi tämän takana.
Ja te todistatte sen.
Mutta vasta perinpohjaisen tutkimuksen jälkeen. Emme voi vain hyökätä Serbiaan.
Ja keisari tarvitsee aikaa neuvotellakseen saksalaisten kanssa.
Körner, raportti.
Hänen ylhäisyytensä laati raportin. Silminnäkijänä.
Te johdatte tutkimuksia.
Entä Wien?
Eivätkö he lähetä ketään?
Se ei ole tarpeen.
Te voitte tehdä sen.
Voinko kuulustella muissa autoissa olleita?
Ette, he lähtevät tänään junalla. Saatte kirjalliset lausunnot.
Salamurhaajat pitää saada oikeuteen.
Selvittäkää, ketkä serbit ovat tämän takana.
Wien tietää jo teistä.
Yksi kysymys.
Marija Jeftanovic haluaa tietää, missä hänen isänsä on. Ilmeisesti isä lainasi autonsa majesteetille.
Stojan Jeftanovic, se varakas serbi?
Hänet lähetettiin kotiin.
Hän saa autonsa takaisin, kun se on tutkittu.
Pysykää erossa niistä ihmisistä.
Ajat ovat muuttumassa.
Raporttianne odotetaan mahdollisimman pian.
Olen Leo Pfeffer. Mikä teidän nimenne on?
-Princip. -Mitä muuta?
Gavrilo.
Ikä?
Yhdeksäntoista.
Synnyittekö täällä Sarajevossa?
En, lännessä. Obljajissa.
Mitä teette työksenne?
Opiskelen oppikoulussa.
Kertokaa, mitä tapahtui.
Missä te seisoitte? Satamalaiturillako?
Näyttäkää se paikka.
Latinalaisen sillan vieressä. Tässä.
Miksi?
Rikoskumppaninne oli yrittänyt tappaa Frans Ferdinandin, ja te seisoitte siellä.
Kuin maahan juurtuneena.
Ei, olin jo kahvilassa.
Sitten he palasivat.
Koko saattue.
Ammuitteko heti?
He kääntyivät kadulle -
ja pysähtyivät eteeni.
Missä?
Tässä.
Autot kääntyivät kulmasta ja pysähtyivät suoraan eteenne.
Niin.
En ole tehnyt rikosta.
Tapoin tyrannin.
Itävalta-Unkari sortaa kaikkia serbejä Bosniassa ja Hertsegovinassa.
Siksikö te ammuitte Hohenbergin herttuattaren? Naisen.
Onko hän kuollut?
On.
Tähtäsin huonosti. En halunnut vahingoittaa häntä.
Olen pahoillani.
Montako teitä on?
Puhutteko meidän kieltämme?
Olen Osijekista.
Siksi teidät valittiin.
Koska olette slaavi.
Olen itävaltalainen, aivan kuten tekin.
Mistä tunnette Nedeljko Cabrinovicin?
Kuka auttoi teitä?
Yritättekö väittää, että kaksi 19-vuotiasta suunnitteli tämän?
Kuka antoi teille aseet?
Puhukaa!
Strametz, viekää mies selliinsä.
Hänen korkeutensa halusi ajaa sairaalaan. Tapaamaan Merizziä.
Sairaala on täällä.
Miksi he kääntyivät tästä kulmasta?
Se oli virhe.
Ensimmäisen auton kuljettajalle ei kerrottu uudesta reitistä.
Mikä tuo on?
Murha-ase. Browning.
Antaa Strametzin tehdä työnsä.
Yksi ilta meidän kanssamme voi tehdä ihmeitä.
Princip yöpyi varmasti täällä. Tarkistakaa rekisterit.
Pidättäkää kaikki siellä.
Cabrinovicin isällä on majatalo täällä Sarajevossa.
Syön toisinaan siellä.
Pidättäkää hänetkin.
Isä.
Ja kaikki muut hänen sukulaisensa.
-Voinko auttaa? -Tulin tapaamaan Marija Jeftanovicia.
Tulkaa sisään.
Herra Pfeffer.
Toivottavasti en tullut pahaan aikaan.
-Onko isänne kunnossa? -On, kiitos.
Autonne palautetaan tutkimuksen jälkeen.
Toivottavasti ilman ongelmia.
Olivatko he tosiaan serbejä?
En tiedä.
Se selviää tutkimuksissa. Oletteko vastuussa niistä?
Olen.
Se on tärkeä tehtävä.
Hän oli käsittääkseni hyvin mukava.
Herttuatar.
Joimme teetä yhdessä eilen, kylpylähotellissa.
Hän asui siellä.
Isäni toivoi paljon Frans Ferdinandilta.
Hän uskoi tekevänsä meistä slaaveista tasaveroisia unkarilaisten kanssa.
Voinko puhua isänne kanssa, virallisesti?
Hän on nukkumassa. Tapahtumat masensivat häntä hyvin paljon.
-Voinko palata huomenna? -Totta kai.
Mitä täällä tapahtuu?
Serbit saavat kuulla kunniansa.
Miksette estä heitä?
Pitäisikö suojella kokonaista kaupunkia 36 miehellä?
Kutsukaa Bosnian poliisivoimat.
Heidät lähetettiin kotiin eilen.
Eikö poliiseja ollut keisarillisen vierailun aikana?
-Missä sotilaat olivat? -Kasarmilla.
-Montako poliisia siellä oli? -Kaikki 36.
Koko reittiä varmisti siis 36 ihmistä?
Sanoin heille, ettei se riitä.
Kaupungilla mellakoidaan. Olkaa varovainen.
Terve. Miten sujuu?
Ruumiit viedään Viribus Unitisille huomenna.
Alus vie heidät Triesteen. Se on miltei romanttista.
-Olutta? -Kyllä, kiitos.
-Tunnetko Stojan Jeftanovicin? -Totta kai.
Hän toimitti muonaa armeijalle ja ansaitsi omaisuuden.
-Mutta se on nyt loppu. -Miksi?
Armeija irtisanoi kaikki hänen sopimuksensa.
Koska hän on serbi.
Mistä tiedät sen?
Hoidan häntä mahahaavan takia. Tämä ei auta.
Tunnetko myös hänen tyttärensä?
Marijan?
Ymmärrän.
Hän asui ja opiskeli ennen Pariisissa.
Varo vain, hän on suffragetti.
Ja kaiken lisäksi serbi.
-Otatteko toisen oluen, tohtori? -Ei kiitos.
Se oli kaikissa lehdissä.
-Mikä? -Reitti.
Kaikki lehdet julkaisivat reitin.
Siitä näki tarkkaan, missä kruununperillinen oli milloinkin.
Niitä luetaan Belgradissakin. Se on kuin kutsu murhaan.
Niinpä kai.
Ensimmäisestä iskusta huolimatta herttua ajoi jälleen kaupungin läpi.
Ensimmäinen kuljettaja kääntyi väärään suuntaan, ja muut seurasivat häntä.
Heidän piti palata kävelyvauhtia,
ja he pysähtyivät Principin eteen.
Sekö hänen nimensä on?
Gavrilo Princip.
Heidät pitäisi karkottaa kaupungista.
Kaikki serbit.
Tajuatko, että tämä on meidän tilaisuutemme?
Sota, Leo.
Itävallan pitäisi hyökätä Serbiaan heti.
Jos odotamme, me heikkenemme.
Venäjä tukee Serbiaa.
Sitten Ranska ei vain katsele sivusta.
Kun venäläiset on mobilisoitu, me olemme Pariisissa.
Me tuhoamme Ranskan täysin.
-Me? -Saksa.
Tarvitsemme lisää tietoa teidän operettiarmeijaltanne.
-Entä sen jälkeen? -Me huolehdimme Venäjästä.
Ja ehkä Englannista. Tulee sota, Moishele.
-Älä sano minua siksi. -Älä nyt.
Juutalainen saa selvittää kruununperillisen murhan.
Vain teidän älyttömässä valtakunnassanne.
-Minut on kastettu protestantiksi. -Teidät kaikki on.
Olette silti juutalaisia.
Jos onnistut, voit päästä pitkälle Wienissä.
Valtakunnanneuvoston jäsen Pfeffer, miltä se kuulostaa?
Minun täytyy lähteä.
Kai ehdit pelata biljardia?
Olen hyvin kiireinen.
Haluaisin puhua neiti Jeftanovicin kanssa.
Odottakaa täällä.
Herra Pfeffer.
Te ette tosiaankaan tuhlaa aikaa.
Voinko puhua nyt isänne kanssa?
-Joko olette saanut kahvia? -En. Cornelia, kahvia tutkintatuomarille.
Tohtori Pfeffer, tässä on minun isäni.
-Onko hän tutkintatuomari? -On.
Kyllä olen.
Mistä te olette kotoisin?
Essegistä.
Käykää istumaan.
Olen aina ollut Itävallan lojaali ystävä.
Ja Saksan. Aina.
Nyt he eivät osta minulta enää.
Se ei ole hänen syynsä.
Entä minun vehnäni?
Puhu saksaa.
Olemme Bosnian serbejä.
Hän on Unkarin kroaatti.
Miksi pitäisi puhua saksaa?
Se on meidän kielemme.
Ihanko totta?
Pelkäänpä, ettei Itävalta-Unkari ole enää minun maani.
Teidän maanne on se, missä pärjäätte hyvin.
Pärjäättekö te hyvin täällä?
Jos ei ole kunnianhimoa ja tyytyy palvelemaan, niin ehkä.
Jotkut eivät kestä sitä.
Ja antavat takaisin.
Tappamalla viattomia ihmisiä? Naisia ja lapsia?
Kukaan ei sure kruununperillistä, ei edes Wienissä.
Se on silti tekosyy hyökätä Serbiaan.
Ja kaikkien muiden kimppuun, joista halutaan eroon.
Saitteko autonne takaisin?
En.
Tietojeni mukaan lainasitte sen vierailua varten.
-Onko se totta? -On.
Kuljettajanne kera?
Meillä ei ole sellaista. Isäni ajaa.
Olitteko te siis ratissa?
Serbi?
Kruununperillisen saattueessa?
En tietenkään.
Kuka sitten ajoi?
Miten niin?
Pommin jälkeen Merizzin auto ei toiminut.
Teidän autonne johti saattuetta.
Haluan tietää, kuka antoi ohjeet kuljettajalle ja mitä hän sanoi.
En tiedä.
Hän oli paikallinen mies.
Palvelijamme antaa hänen nimensä.
Potiorek,
kärnteniläinen taistelija johtaa vihdoin armeijaa.
Ja Fiedler, teidän pomonne,
on ostanut turkkilaisia osakkeita Bagdadin junaradasta.
He tarvitsevat Serbiaa päästäkseen Bagdadiin junalla.
Raaka-aineita varten.
Niistä saa paljon rahaa.
Suokaa anteeksi, isäni on katkera. Vatsakivut ovat kovat.
Odotatteko kuljettajan nimeä täällä vai puutarhassa?
Mieluummin puutarhassa.
Mitä isänne tarkoitti junaradalla?
Junarata Berliinistä Bagdadiin.
Mitä siitä?
Se tekee joitakin miehiä Berliinissä hyvin rikkaiksi.
Krupp, Henschel, Holzmann.
Saksa hallitsisi itää joukoillaan.
Rata kulkee ystävällismielisten alueiden läpi, yhtä lukuun ottamatta.
-Serbia. -Aivan.
Itävalta saa Serbian,
Vilhem saa junaratansa ja Fiedleristä tulee vielä rikkaampi.
Eikä hankalaa Serbiaa ole enää olemassa.
Käydäänkö istumaan?
-Miten vanha Frans Joosef on? 83? -84.
Hän kuolee pian.
Frans Ferdinandista olisi tullut keisari.
Hän halusi antaa meille slaaveille enemmän oikeuksia.
Nyt saatiin kaksi kärpästä yhdellä iskulla.
Vihollinen on kuollut,
ja murha antaa syyn sotaan.
Ei se ole niin yksinkertaista.
Eurooppa on pino miekkoja, jotka ovat ristikkäin toistensa kanssa.
Kun yhden vetää pois, muutkin liikkuvat.
Antaa niiden sitten liikkua.
Moltke ja von Hötzendorf ovat odottaneet tätä vuosia.
Poltatteko te?
En.
Aivan.
Te ajatte polkupyörällä.
Lähdettekö te?
Me valmistaudumme.
Pahimpaan.
Franz Ofner. Se on kuljettajan nimi.
Minun pitää lähteä. Minua odotetaan.
Saatan teidät ulos.
Huomenta.
Onko Cabrinovicin isä pidätetty?
Kas tässä.
Voitteko selvittää, missä tämä mies asuu?
Franz Ofner?
Hän kuulemma ajoi yhtä autoa saattueessa.
Princip oli alivuokralaisena Bistric-kadulla Danilo Ilicin luona.
Meillä on tiedot hänestä.
Hän on 23-vuotias, entinen opettaja ja toimittaja.
Hän on kirjoittanut useita kumouksellisia Itävaltaa vastustavia artikkeleita.
Hän on kuulusteluhuoneessa.
Musta käsi.
Tässä sanotaan, että teitä epäillään sen jäseneksi.
Mistä tunnette Gavrilo Principin?
Kenet?
Alivuokralaisenne.
Tuokaa kaksi muuta vankia tänne.
Olitteko liian pelkuri ampuaksenne?
En tiedä, mitä tarkoitatte.
Musta käsi on serbialainen järjestö.
Upseereja, jotka palkkaavat kaltaisianne salamurhaajia.
Luuletteko, ettemme tiedä?
Olemme vallankumouksellisia.
Onneksi olkoon.
Ulkomaisen vallan aika on ohi.
Tästä eteenpäin työläiset määräävät, eivät loiset.
Ja mikä te olette?
Annoitte kahden nuoren tehdä likaisen työn.
Gavrilo Princip, joka on oppikoulussa.
Nedeljko Cabrinovic, kirjanpainajan oppipoika.
Sekä työtön toimittaja.
Tapasitteko tosiaan sattumalta?
Kolme pennitöntä idealistia,
joilla on silti varaa matkustella ja ostaa aseita.
Haluan muut nimet.
Kuka muu oli mukana?
Kuka antoi käskyn?
Kymmeniä ihmisiä on pidätetty ympäri Bosniaa.
Pelkän epäilyn perusteella.
Haluatteko tosiaan syyttömien kärsivän?
Katso tuota.
Täällä on poikkeustila voimassa.
Ihmisiä teloitetaan pienimmästäkin tekosyystä.
Meillä on sinun isäsi. Häntä epäillään osallisuudesta.
Se ei ole totta.
Kuka muu oli mukana?
Trifun Grabez.
En tiedä muita.
Trifun Grabez.
Mistä löydämme hänet?
En tiedä.
Hän on Palesta. Hänen isänsä on pappina siellä.
Senkö kirjanpainajan oppipoikana oppii?
Pommien rakentamista ja ammuskelua.
Noin vain.
Uskotko Jumalaan?
Et varmaan, olet sosialisti.
Millaista se tulee olemaan? Tuonpuoleisessa?
Katso sitä tarkkaan.
Mieti sitä, haluatko tosiaan kuolla muiden puolesta.
Ideoita omaavat jäävät henkiin, kun taas typerät kuolevat heidän sijastaan.
Tohtori Sattler voi katsoa hänen kättään.
Hän voi puhua isänsä kanssa puoli tuntia.
Tarkkailun alaisena.
Danilo Ilic siis.
Milloin voimme odottaa syytekirjelmää?
Miten niin?
Valtuutettu Hoyos menee Berliiniin tapaamaan Saksan keisaria.
Kertomaan tutkimuksista.
Mitä? Milloin?
Varsin pian.
Saksa on valmis, samoin Wien.
Mitä nopeammin sota alkaa, sitä parempi.
Mitä Hoyos voi kertoa majesteetille?
Meillä on toinen nimi. Trifun Grabez.
Palesta kuulemma.
Aloitan maanlaajuiset etsinnät välittömästi.
Hyvä.
Vuorossa oli vain 36 poliisimiestä. Ei poliisivoimia tai sotilaita.
Kuka antoi käskyn siitä?
Minä annoin.
Miksi?
Armeija oli liikkeellä.
Emme voi luottaa poliisivoimiin. Liikaa serbejä.
Vierailu oli Pyhän Vitusin päivänä, joka on Serbian suurin juhlapäivä.
Kun maahan on liitetty äskettäin alueita, eikä kukaan suojele kruununperillistä.
Tuotte syylliset oikeuden eteen.
Jättäkää hallinto minulle ja Fiedlerille.
Keisari haluaa tuloksia, Pfeffer.
Toivottavasti tiedän enemmän nähtyäni Ilicin kodin.
Tehkää niin.
Ja äkkiä, teitä odotetaan.
Ottakaa tämä.
ARMEIJAN YLILÄÄKÄRI TRI HERBERT SATTLER
Herra Pfeffer, saimme sen. Tunnustuksen.
Cabrinovicilta. Ilic ja Princip vahvistivat sen.
Kymmenen salaliittolaista.
Aseet ja ohjeet tulivat Belgradista.
-Kenelle hän myönsi sen? -Poliisipäällikkö Fiedlerille.
-Mitä te löysitte? -Aseita.
Ja rahaa.
Vien tunnustuksen Potiorekille.
Teidän nimissänne tietenkin.
Hänen ylhäisyytensä ilahtuu.
Strametz puhui isänsä kanssa. Mikäli ymmärrät, mitä tarkoitan.
Annoin hänelle morfiinia.
Mistä tunnet Ilicin?
Danilo Ilicin.
Kirjoitit tämän reseptin.
Hän oli siis sinun potilaasi.
Resepti on laudanumille. Oopiumia.
Hän on riippuvainen siitä.
Hän saa minulta myrkkynsä. Hän ja moni muu.
Miksi?
Koska tarvitsen rahaa.
En ole kovin hyvä lääkäri.
Ikävä kyllä.
Luuletko minun tulleen Sarajevoon, koska täällä on niin upeaa?
Sairaala antoi minulle lähtöpassit.
Nyt kursin kasaan ne, joita te hakkaatte.
En mainitse tätä tiedoissa.
Kiitos.
Kuljettajan osoite. Tehän halusitte sen.
No?
Onko hän tyytyväinen?
Anteeksi mitä?
-Komentaja Potiorek. -Kyllä hän on.
Hän haluaisi raportin Wieniä varten heti.
Ilicin kotoa löydettiin nämä setelit.
Suoraan pankista.
Tarkistakaa sarjanumeroista, missä ne jaettiin ja kenelle.
Sitten voitte mennä kotiin juhlimaan.
Loistavaa tunnustusta.
Haluan puhua herra Ofnerin kanssa. Franz Ofnerin.
Miksi?
Olen oikeusministeriöstä.
Sanoin sille toiselle, että mieheni palaa huomenna.
Mille toiselle?
Tutkintatuomarille. Pfeffer tai jotain sen tapaista.
Minä olen Leo Pfeffer.
Onko teillä henkilöpapereita?
Ei, ne ovat toimistolla.
Hyvästi.
Anteeksi. Ovi ei ollut lukossa.
Tiedän sen.
Minulla ei ole mitään varastamisen arvoista.
Potiorek sulki meidän tilimme.
Hän varmaan pelkää, että tuemme serbejä rahoillamme.
Emme voi enää edes maksaa työläisillemme.
Tulin toivottamaan teille adieu.
Isä ja minä palaamme Pariisiin.
Milloin?
Kahden päivän päästä.
Mitä jos lähtisin mukaan?
-Pariisiinko? -Niin.
Mitä haluat tehdä Pariisissa?
Saada lapsia.
Mitä?
Neljä kappaletta.
Sinun kanssasi.
Sukupuolella ei ole väliä.
Mitä jos en halua lapsia?
Se olisi hyvin ikävää.
Olen naimisissa.
Toistaiseksi.
Ranskalaisen kanssa.
Rakastatko häntä?
En enää.
Ikävä kyllä.
Salamurhaajat ovat tunnustaneet.
Heitä oli kymmenen, kaikki aseistettuja.
He levittäytyivät koko reitin varrelle.
Serbejäkö?
Bosnian serbejä.
Useimmat eivät olleet vielä edes aikuisia.
He saivat varmaan apua muilta.
Syttyy sota.
Ja sinä haluat lapsia kanssani, joka olen serbi. Miksi?
Olet älykäs,
sievä -
ja hyvin varakas.
En saa toista kertaa tällaista tilaisuutta.
Sinun kanssasi oli ihanaa, Leo Pfeffer.
Tämä on minulle kunnia, piirivaltuutettu.
Olkaa hyvä.
Pfeffer.
Piirivaltuutettu Wiesner Wienistä.
Hän tuli hakemaan raporttinne keisarille. Henkilökohtaisesti.
Lämpimät terveiset ulkoministeri Berchtoldilta.
Milloin voimme aloittaa oikeudenkäynnin?
Kun meillä on valmis raportti.
Olkaa hyvä.
Dörre ystävällisesti kirjasi havaintonne.
Teidän pitää vain allekirjoittaa. En voi allekirjoittaa tätä.
Liian moni kysymys jää avoimeksi.
Mehän saimme kaikki salaliittolaiset kiinni.
He ovat tunnustaneet.
Mitkä kysymykset?
Miksei reittiä varmistettu?
Miksi se julkaistiin?
Miksi saattue kääntyi väärään suuntaan, jolloin se oli helppo kohde?
Hyvä on.
Tutkikaa tätä, pikkutarkasti.
Syytteen Serbiaa vastaan pitää vakuuttaa koko maailma.
Miten paljon aikaa tarvitsette?
Kuukauden.
Saatte 24 tuntia.
Hyvät herrat.
Hän tuli Wienistä asti, ja annatte hänen odottaa.
Ei ole muutakaan keinoa.
Onko teistä tullut yhtäkkiä serbien ystävä?
Yhdessä yössä?
Onko se tosiaan sen arvoista?
Trifun Grabez saatiin kiinni eilen illalla.
Yksi salaliittolaisista. Palessa.
Miten saatoitte kirjoittaa tämän?
Halusin vain auttaa.
Haluan puhua Ilicin ja Principin kanssa.
Kuulusteluhuoneessa, nyt heti.
Miten saitte tietää kruununperillisen vierailusta?
Lehdestä.
Kerroin Cabrinovicille ja Grabezille suunnitelmastani tappaa Frans Ferdinand.
Emme vain tienneet, miten.
Siksi pyysin apua Milan Ciganovicilta.
Keneltä?
Hän on serbialainen suosittu sankari.
Miksi häneltä?
Hän jakoi talon kanssani Belgradissa.
Hän opetti meidät ampumaan.
Hän hankki meille pistoolit ja kuusi pommia.
Hän antoi meille syanidia ja vei meidät rajan yli.
Sielläkö te odotitte kolmea muuta?
Kyllä.
Keitä muut ovat?
Vaso Cubrilovic ja hänen veljensä.
Kranjcevic, Popovic, Jovanovic ja Mehmedbasic.
Kuka vei teidät Sarajevoon?
Vuorten yli.
Saimme raportit Pribojista.
Mitkä raportit?
Näytän teille.
Tunnistatteko heidät?
He ovat maanviljelijöitä Pribojista.
He myönsivät auttaneensa teitä, siksi heidät teloitetaan.
Hyvä luoja.
Senkin surkea sika.
Poikkeustila on voimassa.
En voi auttaa teitä tai ystäviänne.
Mutta voin estää muita kuolemasta.
Syyttömiä ihmisiä.
Mitä oikeasti tapahtui?
Viekää vangit pois.
Haluatteko tuhota oman uranne vai vain minun?
Mitä hän pelkää niin kovasti?
Hirsipuuta, jonne hän päätyy.
Keisari haluaa kostaa veljenpoikansa puolesta.
Seisotteko hänen tiellään?
Haluan allekirjoitetun raportin pöydälleni kymmeneltä.
Tai te lakkaatte olemasta.
Ryöstelijöitä, Pfeffer.
Serbialaisia ryöstelijöitä.
Missä Franz Ofner on?
Poissa.
Entä hänen perheensä?
Kuka antoi käskyn?
Mitä?
Lakatkaa esittämästä hölmöä.
Haluan tietää, kuka antoi käskyn.
Olkaa kiitollinen, että tarvitsemme allekirjoituksenne.
Saastainen juutalainen.
Leo.
Mitä sinulle tapahtui?
Lehdistö on varma siitä, että Belgrad oli murhan takana.
-Se on täysin keksittyä. -Mikä?
He haluavat meidän uskovan, että serbit tekivät sen.
Hehän tekivät sen.
Princip, Cabrinovic, Ilic, kaikki ic-päätteiset.
-Kuka muukaan? -En tiedä.
Ei sillä ole väliä, tulos on järjestetty.
Serbialla on kuolemantuomio.
Ei...
Voin estää sen.
Sinäkö? Ihan yksin?
Saksa antaa Itävallalle tyhjän sekin, veljellisenä tukena.
Preussilaista taisteluvoimaa. He haluavat päästä iskemään.
Heikot pyyhkäistään pois kuin rikkaruohot.
Se on tarpeen, terveelle kansalle.
Kannatatko rodunjalostusta?
Sinä et varmaan. Se on ymmärrettävää.
-Etkö piittaa totuudesta? -Piittaan.
Mutta kaikelle on aikansa.
Pidän sinusta, Leo.
Ihan aidosti.
Siksi annan sinulle neuvon. Anna asian olla.
Nauti sen sijaan ylennyksestäsi.
Ja pienestä serbialaisnaisestasi.
Miten tiedät siitä? Marijasta.
Se oli silkkaa päättelyä.
Olet älykäs mies.
Miksi Serbia kiinnostaa sinua yhtäkkiä?
Et mieti elimellä, joka on korvien välissä.
Huolehdi itsestäsi.
Anteeksi.
-Olkaa hyvä. -Mikä se on?
Sähke pankilta. Rahoista Ilicin luona.
Ne tulivat jakeluun viime kuussa Sarajevossa.
Kenelle?
Armeijalle. Lääketarvikkeita tarvittiin kiireisesti.
-Kuka siitä on vastuussa? -Armeijan ylilääkäri.
Kutsukaa hänet tänne.
Franz Ofner, kuljettaja, joutui hyökkäyksen kohteeksi.
He olivat ilmeisesti serbejä.
Siitä on varmaan poliisiraportti.
Olkaa hyvä.
Dalibor Nikolic, Jeftanovicin palvelija.
Tiedän. Mitä hänestä?
Hänet pidätettiin eilen, järjestysrikkomuksesta. Ryöstelystä.
-Tunnustiko hän? -Ei, mutta hänet nähtiin.
Franz Ofnerin talon edessä.
Missä hän on?
Hänet on teloitettu. Mitä?
Jeftanovicin perhe on kotiarestissa.
Kuka antoi käskyn siihen?
Fiedler.
Yritättekö kiristää minua?
Serbian vastainen sota. Liittyykö se junarataan?
Sijoititte omaisuuden turkkilaisiin osakkeisiin, eikö niin?
Entä sitten?
Sijoittaisiko kukaan Saksassa tai Itävallassa turkkilaiseen rautatiehen -
ilman yhteyttä Berliiniin?
Ymmärrän. Hieno junarata.
Ykkösluokassa Bagdadiin, ja tulen tavattoman rikkaaksi.
Mukava ajatus.
Uskotteko tosiaan niin?
Sota häiritsee aina taloutta. Ja se on hyvin epämiellyttävää.
Siksi sen pitää olla lyhyt, päättäväinen ja voitokas.
Sitten Eurooppa on meidän.
Entä sen jälkeen?
Ranska ja Venäjä ympäröivät meidät.
Serbit luikkivat etelään.
Tämän täytyy loppua, jotta meillä on jälleen tilaa -
hengittää ja toimia.
Mikään ei estä meitä sitten.
Kuka seisoo saksalaisen tarmon edessä?
Tekö?
Marija Jeftanovic.
Hänen kotiarestinsa peruutetaan heti.
Samoin hänen isänsä.
Pelkäänpä, että se on mahdotonta.
On olemassa paon vaara.
Heillä on yhteyksiä Pariisiin.
Mistä heitä syytetään?
He ovat serbejä, suojelevat ryöstelijöitä -
ja tekevät kaiketi yhteistyötä vihollisen kanssa.
Heitä epäillään maanpetoksesta.
Siitä rangaistaan kuolemalla. Valitettavasti.
Tarvitsette allekirjoitukseni.
Ilman pätevää raporttia kukaan ei hyväksy hyökkäystä.
Itävalta ei voi toimia pelkän epäilyn pohjalta.
Yliarvioitte itsenne.
Haluatteko allekirjoittaa sen?
Ymmärrän.
Jos yksi syytetyistä puhuisi oikeudenkäynnissä -
ja kertoisi totuuden,
teidän maineenne tahriintuisi, ei minun.
Eikö niin?
Omanne ei voi tahriintua.
Se on aina ollut saastainen. Syntymästä asti.
Jos Marija Jeftanovic saa lähteä, minä allekirjoitan.
Onko kyse siis rakkaudesta?
Jos se koskee teidän väkeänne, palkinnon täytyy olla hyvä.
Se kuuluu kulttuuriperintöönne.
Jeftanovicin perhe lähtee tänään.
On hyvä, että tulitte vihdoin järkiinne.
Hoidan paperit kuntoon tänään.
Kaikki ovat tyytyväisiä nähdessään sen serbialaisen sian lähtevän.
Kas niin.
Viekää tämä tohtori Wiesnerille. Henkilökohtaisesti.
Hymyn kera. Vaadin sitä.
Heillä on sinun perheesi, eikö niin?
Siksi sinä et puhu.
Ovatko he yhä elossa?
Joudut oikeudenkäyntiin.
Sinut teloitetaan.
Haluatko kertoa minulle jotakin?
Hän halusi estää sen.
Kuka?
Pasic.
Salamurhan.
Nikola Pasic?
Serbian hallituksen pää?
Kyllä.
Oliko Serbian hallitus siis salamurhaa vastaan?
Kuka muu oli mukana?
Strametzin, Fiedlerin ja teidän lisäksi.
Kuka antoi määräykset?
En voi kertoa nimiä.
Kuolisin kuitenkin.
Kuten kaikki läheiseni.
On hyvä, että Frans Ferdinand on kuollut.
Belgrad tulee kaatumaan.
Ja Belgradin myötä ne rikkaat paskiaiset.
Kuten täällä ja kaikkialla muuallakin.
Entä sen jälkeen?
Sitten me työläiset olemme vallassa.
Et sinä.
Et ole siellä enää.
Tohtori Pfefferillä on asiaa.
Mikä tuo on?
Syytekirjelmä Wieniä varten.
Vihdoinkin. Mainiota.
Ovatko epäilyksenne haihtuneet?
Eivät.
Salamurhaajien syyllisyys on selvä. Lain silmissä syyte on perusteltu.
Laadin silti uuden raportin.
Taustoista.
Aivan. Tehkää niin.
Viides armeija etenee kohti Šabacia. Vuorten yli.
Syttyykö siis sota?
Varmasti.
Uhkavaatimuksemme serbeille muotoillaan sillä tavalla,
ettei Belgrad voi millään suostua.
Sitten pääsemme vihdoin aloittamaan.
Entä oikeudenkäynti? Salamurhaajia vastaan.
Se tulee tapahtumaan jossain vaiheessa.
Nyt on sitä tärkeämpiä asioita.
Olen etsinyt teitä. Kas tässä.
Mikä tämä on?
Armeijan ylilääkärin nimi.
Poliisi kutsui jo hänet kuultavaksi.
Hakekaa hänen kansionsa.
Hän on armeijan ylilääkäri, hänestä täytyy olla tietoja.
Henkilökohtainen kansio.
Nämä liput ovat Triesteen asti.
Siellä pitää ostaa uudet liput.
Teidän passinne.
Kukaan ei pysäytä teitä.
Entä sinä? Tuletko mukaan?
He tappavat meidät kaikki.
Itävaltalaiset haluavat tuhota jokaisen meistä.
Myös sinut.
Se on vain yksi ryhmä.
Sodanlietsojia. Mielipuolia.
Jotka luulevat olevansa lain yläpuolella.
Meidän pitää mennä.
Oletko miettinyt sitä?
-Mitä? -Lapsia.
En tiedä.
Tällaisena aikana?
Paremmat ajat ovat tulossa.
Milloin?
Jonain päivänä.
Toivon niin.
HYVÄKSYTTY
Sattlerin kansio.
Kuka peitti tämän tekstin?
Se on viimeisellä sivulla.
Armeijan tiedustelupalvelu.
Kiitos.
Ei kestä.
LUOKITTELULISTA
Leo...
Pelaatko kanssani?
Ovatko he lähteneet?
Ovat.
Se on hyvä.
Milloin sinusta tuli armeijan ylilääkäri?
Kolme viikkoa sitten.
Autot eivät kääntyneetkään väärään suuntaan.
Ensimmäisen kuljettajan, Franz Ofnerin,
käskettiin pysähtyä latinalaiselle sillalle.
Princip odotti siellä.
Annoit Ilicille rahat kaiken järjestämiseen.
Reitin varrella oli useita henkilöitä.
Kaikki olivat serbejä.
Mutta he jänistivät kuten aina.
Kun nuoret fanaatikot suunnittelevat jotain suurta,
siitä tulee nopeasti liikaa heille.
Kuka sinä oikein olet?
Sattler, Herbert. Lääketieteen tohtori.
Entä sen lisäksi?
Mitä haluat tietää? Yksityiskohtiako?
Parempi ettei.
Kirjoitan kaiken muistiin. Totuuden.
Mainitsemaasi totuutta ei ole olemassa.
Koska se on keksittyä.
-Muutaman toimesta. -Sinunko?
Muiden muassa.
Hän olisi estänyt sodan.
Frans Ferdinand. Siksi hänestä piti päästä.
Yliarvioit hänet. Ja suunnitelmat ylipäätään.
Mutta sotaan löytää aina syyn, jos vain haluaa.
Ole iloinen.
Näet hänet taas pian, oman Marijasi.
Pariisissa.
Saksassa.
Pfeffer.
Komentaja, piirivaltuutettu.
Mikä tuo on?
Kuvaus salamurhasta. Kaikki tapahtui eri tavalla.
-Ihanko totta? -Kyllä.
Lukekaa se.
Minä luen sen.
Arkistoin muistion siitä, että annoin raportin teille. Henkilökohtaisesti.
Mainiota. Kiitos.
Ei kai serbistä ole kunnon vastusta?
Serbi on jo mennyttä.
Pari päivää lisää ei sitten haittaa.
Kiitos.
JOUKOT LIIKEKANNALLE
28.7.1914 alkoi ensimmäinen maailmansota.
Neljäkymmentä osapuolta otti osaa siihen asti suurimpaan sotaan.
17 miljoonaa ihmistä kuoli.
Oikeudenkäynti oli 12. - 23.10.1914.
Kaikki 25 vastaajaa kielsivät siteet viralliseen Serbiaan.